                             højesterets dom
                        afsagt mandag den 19. oktober 2009
sag 425/2008
(2. afdeling)
rigsadvokaten
mod
t1 og
t2
(advokat lise holten for begge, beskikket)
i tidligere instanser er afsagt dom af retten på frederiksberg den 18. september 2008 og af
østre landsrets 7. afdeling den 17. oktober 2008.
i pådømmelsen har deltaget fem dommere: poul sørensen, asbjørn jensen, lene pagter
kristensen, jon stokholm og michael rekling.
påstande
dommen er anket af de tiltalte, t1 og t2, med påstand om frifindelse for påstanden om ud-
visning med indrejseforbud i 5 år.
anklagemyndigheden har påstået stadfæstelse.
anbringender
t1 og t2 har anført, at eu-borgere kun kan udvises med henvisning til opholdsdirektivet (eu-
ropaparlamentets og rådets direktiv 2004/38/ef af 29. april 2004 om unionsborgeres ret til at
færdes og opholde sig frit på medlemsstaternes område), hvor det af artikel 27 fremgår, at kun
hensyn til den offentlige orden, sikkerhed eller sundhed kan begrunde begrænsninger i den
frie bevægelighed inden for medlemsstaterne. en beslutning om udsendelse kan udelukkende
begrundes i vedkommendes personlige adfærd, der ifølge direktivets artikel 27 skal udgøre en
reel, umiddelbar og tilstrækkelig alvorlig trussel, der berører en grundlæggende samfundsinte-
                                               - 2 -
resse. t1 og t2s adfærd i forbindelse med tyveriet og forsøgene herpå var lejlighedspræget og
udgjorde ikke en reel, umiddelbar og tilstrækkelig alvorlig trussel mod grundlæggende sam-
fundsinteresser.
anklagemyndigheden har anført, at udvisning er i overensstemmelse med retsgrundlaget, og
udvisning er som foreskrevet af eu-retten begrundet i den faktiske individuelle adfærd og
oplysningerne om de tiltaltes personlige adfærd samt nødvendig beskyttelse af grundlæggende
samfundsinteresser. udvisning må antages at overholde proportionalitetsprincippet.
højesterets begrundelse og resultat
højesteret tiltræder, at betingelserne efter udlændingelovens § 24, nr. 2, jf. § 26, stk. 1, for at
udvise t1 og t2 er opfyldt. spørgsmålet er herefter, om udvisning vil være forenelig med
artikel 33 sammenholdt med artiklerne 27 og 28 i direktiv 2004/38/ef af 29. april 2004 (op-
holdsdirektivet), jf. herved udlændingelovens § 2, stk. 3.
t1 og t2 er idømt ubetinget fængselsstraf for efter forudgående aftale og i forening at have
begået tricktyveri af taske og forsøg herpå. højesteret tiltræder, at sådan kriminalitet er udtryk
for en adfærd, som udgør en reel, umiddelbar og tilstrækkelig alvorlig trussel, der berører en
grundlæggende samfundsinteresse, jf. opholdsdirektivets artikel 27, stk. 2, 2. led.
da t1 og t2 ikke har nogen tilknytning til danmark, kan udvisning med indrejseforbud i 5 år
ikke anses for stridende mod proportionalitetsprincippet i direktivets artikel 27, stk. 2, 1. led,
sammenholdt med artikel 28, stk. 1.
højesteret stadfæster herefter dommen.
                                     thi kendes for ret:
landsrettens dom stadfæstes.
t1 og t2 skal solidarisk betale sagens omkostninger for højesteret.
